open-index/open-wikipedia-markdown huggingface dataset:
Kara-Darja

**Kara-Darja** (kirgisisk: Кара-Дарыя, usbekisk: *Qoradaryo*, russisk: Kapaдарья) er ei elv i Sentral-Asia. Den er 180 kilometer lang, eller 318 kilometer medregnet tilløpselva Tar. Den har sitt utspring i Alajfjellene i Kirgisistan, og renner ned i Ferganadalen og inn i Usbekistan. I Ferganadalen danner løper den sammen med elva Naryn og danner Syr-Darja. Middelvannføringen ved utgangen fra fjellene, 140 kilometer fra munningen, er på 121&nbsp;m³/s.

Det er flere demninger langs elva. I Ferganadalen blir elva benyttet til irrigasjon.

## Referanser


## Eksterne lenker
*
Frederick Grace

**Frederick «Fred» Grace** (født 29. februar 1884  i Middlesex død 23. juli 1964 i Ilford, Essex) var en britisk bokser som deltok under OL 1908 i London.

Grace ble olympisk mester i boksing, i vektklassen lettvekt (63,5 kg),  under OL 1908 i London.

## OL-medaljer
* 1908  London -  **Gull** boksing, lettvekt

## Eksterne lenker
*
John Douglas

**John «Johnny» William Henry Tyler Douglas** (født 3. september 1882 i London, død 19. desember 1930) var en britisk bokser som deltok under OL 1908 i London.

Douglas ble olympisk mester i boksing, i vektklassen mellomvekt (71,67 kg),  under OL 1908 i London.

## OL-medaljer
* 1908  London -  **Gull** boksing, mellomvekt

## Referanser


## Eksterne lenker
*
Mandler (anatomi)

**Mandlene** er to store kjertler bak i halsen. -Disse inneholder store mengder hvite blodceller, og er en del av infeksjonsforsvaret. -De beskytter særlig lokalt, mot mikroorganismer som kommer inn via luftveiene (nese/munn). Dersom mandlene ikke klarer å bekjempe mikroorganismene, blir de infiserte, og vi får halsbetennelse.

I tillegg til de to store mandlene, finnes også flere små og mindre synlige: blant annet i ganen og på tungeroten.

## Se også
* Tonsillektomi
* Mandelsteiner

## Eksterne lenker
*
Albert Oldman

**Albert Oldman** (født 18. november 1883, død 15. januar 1961) var en britisk bokser som deltok under OL 1908 i London.

Oldman ble olympisk mester i boksing, i vektklassen tungvekt (over 71,67 kg),  under OL 1908.

## OL-medaljer
* 1908  London –  **Gull** boksing, tungvekt

## Eksterne lenker
*
Påskekrimmen på NRK Radio

Siden 1980 har NRK radio sendt krimhørespill i påsken nesten hvert eneste år. Som regel har det vært eldre klassiske sendinger som har vært sendt i reprise, mens det andre ganger, som i 2007 og 2008, har dreid seg som helt nye produksjoner.

## Liste over påskekrim på NRK radio
*1980 Graham Greene: Den tredje mann (5 deler)
*1982 Peter Godfrey: Tilfeldig møte (1 del)
*1983 Einar Schibbye: Jeg vil vite hvem jeg er (6 deler)
*1984 Rolf og Alexandra Becker: God aften, mitt navn er Cox 1 (8 deler) Dette året sendte også NRK P2 påskeuhygge i form av Lisa Strindbergs korte radioserie Skrekk-kylling (fire episoder) der en ny fortelling om 4 påsketurister fungerte som en rammefortelling som utgjorde en liten del av sendingen. Resten var gamle klassiske skrekkhørespill som ble sendt om igjen.
*1985 Helge Hagerup: Vennlig hilsen Lucifer (6 deler)
*1986 Arthur Conan Doyle: Hunden fra Baskerville (6 deler)
*1987 Margery Allingham: Tiger i tåken (4 deler) 
*1988 Francis Durbridge: La Boutique (5 deler)
*1989 Vera Caspary: Laura (4 deler) 
*1990 Anders Bodelsen: Mørklegging (2 deler)
*1991 John Dickson Carr: Sort messe (6 deler)
*1992 Rolf og Alexandra Becker: Den lille heksen (Cox) (10 deler)
*1993 John Dickson Carr: Lugar B-13 (1 del)og Elvestad: De fortaptes hus (2 deler) 
*1994 Lester Powell: Damen i tåken (8 deler)
*1995 Edith Ranum: Ringer i mørkt vann (5 deler)
*1996 Bernhard Borge: Døde menn går i land (5 deler)
*1997 Arild Feldborg/Hartvedt: Manøver mord (6 deler)
*1998 Arthur Conan Doyle/Frodi: Hunden fra Baskerville (6 deler)
*1999 Rolf og Alexandra Becker: Cox IV: Farlig selskap (7 deler)
*2000 Stein Ståle: Åndemasken (4 deler)
*2001 Torolf Elster m.fl.: Fredløs blant de døde (6 deler)
*2002 Edith Ranum: Spill med ukjent motiv (6 deler)
*2003 Quentin Patrick: Piken og døden (6 deler)
*2004 Knut Nærum: Døde menn går på ski (4 deler) 
*2005 Anne Holt/Kiønig: Uten ekko (6 deler) 
*2006 Jan Mehlum/Faller: Den siste dansen (5 deler) 
*2007 Bernhard Borge:De dødes tjern (4 deler)
*2008 Val McDermid: Ekko i det fjerne og Sjöwall & Wahlöö:Døden tar buss
*2009 Tom Egeland:Trollspeilet
*2010 Tom Kristensen: Hvitvasking
*2011 Tom Kristensen: Profitøren
*2012 Kurt Aust: Vredens dag (4 deler)
*2013 Kasper Hoff: St. Laurentius tårer (4 deler)
*2014 Raymond Chandler: Det lange farvel (4 deler)
*2015 Jørn Lier Horst: Jakthundene (4 deler)
*2016 Arthur Conan Doyle: Fryktens dal (4 deler)
*2017 Arthur Conan Doyle: Charles Augustus Milverton, Den grufulle mannen (4 deler)
*2018 Frits de Bourg: Dødens elv (5 deler)
*2019 Knut Nærum: Voodoo på vestkanten.
*2020 Knut Nærum:Isblind
*2021 Mørke fortellinger: Revnen
*2022 Mørke fortellinger: Skygger
*2023 Gustav Lie Gundersen og Erik Goplen: Guttapodden
*2024 Gustav Lie Gundersen og Erik Goplen: Rød løype

## Se også
* Påskekrimmen på NRK TV

## Referanser


## Eksterne lenker
* NRKs oversikt over alle påskekrimmer sendt på radio siden mellom 1980 og 2006
George Dole

**George Stuart Dole** (født 30. januar 1885 i Ypsilanti i Michigan, død 6. september 1928) var en amerikansk bryter.

Dole ble olympisk mester i klassen fjærvekt i bryting fri stil under OL 1908 i London. Det var tolv brytere i vektklassen, alle unntatt Dole var britiske. 

## OL-medaljer
* 1908  London -  **Gull** bryting, fjærvekt fri stil  USA

## Eksterne lenker
*
George de Relwyskow

**George William Frederick de Relwyskow** (født 18. juni 1887 i London, død 9. november 1943 i Burma) var en britisk bryter.

Relwyskow ble olympisk mester i klassen lettvekt i bryting fri stil under OL 1908 i London. Han konkurrerte også i vektklassen mellomvekt i fri stil, der kom han på andreplass bak landsmannen Stanley Bacon. 

## OL-medaljer
* 1908  London -  **Gull** bryting, lettvekt fri stil 
* 1908  London -  Sølv bryting, mellomvekt fri stil

## Referanser


## Eksterne lenker
*
Richard Gunn

**Richard Kenneth Gunn** (født 16. februar 1871 i Charing Cross, London, død 23. juni 1961 i Lambeth, London) var en britisk bokser som deltok under OL 1908 i London.

Gunn ble olympisk mester i boksing, i vektklassen fjærvekt (57,15 kg), under OL 1908 i London. Han var da 37 år og 254 dager gammel og er den eldste som har vunnet en olympisk tittel i boksing.

## OL-medaljer
* 1908  London -  **Gull** boksing, fjærvekt

## Eksterne lenker
*
Tania Michelet

**Tania von der Lippe Michelet** (født 12. august 1969 i Tromsø) er en norsk skjønnlitterær forfatter. Hun debuterte i 2008 med romanen *[[Afrika er ikke for alle]]*, utgitt på Kolon Forlag. Hun har også skrevet novellen «Ugle i eukalyptustreet», utgitt i antologien *Preg* på Kvitveis Forlag  (2006).  

Selvbiografien *Min egen vei - fra Mao til Gud,*  Vigmostad & Bjørke, utkom 12. oktober 2020. 

Tania Michelet har bodd mange år i Zambia. Det er også her hun har lagt handlingen i sin debutbok *Afrika er ikke for alle*.

Michelet er utdannet cand. philol. i litteraturvitenskap fra Universitetet i Oslo. Hun har hovedsakelig arbeidet som lektor og arkivar i staten og har vært ansatt på den norske ambassaden i Lusaka, Zambia. Der var hun også studentpilot på småfly i fritiden og medlem av Lusaka flying club.

Hun er vegetarianer i protest mot behandlingen av dyr i kjøttindustrien og har skrevet flere artikler om dyrevern.

Hun sto fram som nydøpt i Den norske kirke i februar 2019. Michelet stilte til valg for den liberale valglisten til Åpen folkekirke i Kirkevalget 2019, som femte kandidat på listen i Borg bispedømme. Hun ble valgt inn som medlem i Åpen Folkekirke i Borg bispedømmeråd og ble også nestleder i Moss menighetsråd.

Hun er datter av Jon Michelet (1944–2018) og Bente Lippe (1947–1983) og er halvsøster til Marte Michelet.

## Bibliografi
* *[[Afrika er ikke for alle]]*, roman 2008.
* *[[Ugle i Eukalyptustreet]]*, novelle 2006
**Sangen om Afrika, Karen Blixen i lys av postkolonialismen, masteroppgave i litteraturvitenskap*, Universitetet i Oslo, 2001
**[[Min egen vei - fra Mao til Gud]] selvbiografi*, utgitt på forlaget Vigmostad og Bjørke i oktober 2020.

## Referanser


## Kilder
*Presentasjon av Tania Michelet i Forfatterkatalogen på Forfattersentrums nettsider

## Eksterne lenker
*Datteren til Michelet: Du kan aldri bli et spøkelse - vgtv.no 27. april 2018 
*Jon Michelet ga sin eldste datter et viktig råd på dødsleiet - tv2.no
*Holdt faren Jon Michelet i hånden da han døde - Dagbladet/Magasinet 27. november 2018 
*Mot alle odds - med Tania Michelet Plussprat Episode 7 sesong 2
Udaipur

**Udaipur** er en by i den indiske delstaten Rajasthan.

Det er den historiske hovedstaden i det tidligere riket Mewar, og det administrative hovedkvarteret i Udaipur distrikt. Udaipur er også kjent som City of Lakes og østens Venezia. Pichola-innsjøen, Fatah Sagar Lake, Udai Sagar og Swaroop Sagar i Udaipur regnes blant Rajastahns vakreste innsjøer.  

Byen er kjent for sin palasser fra Rajput-tiden. Særlig berømt er Lake Palace, som dekker en hel øy i Pichola Lake. Flere av palassene har blitt konvertert til luksushoteller.
Asbjørnsens Forlag

**Asbjørnsens Forlag** er et lite forlag i Oslo drevet av forlegger Lars Eirik Asbjørnsen.

Lars Asbjørnsen har jobbet lenge i forlagsbransjen og var med å etablere Fritt forlag, tidligere har han vært engasjert i Pantagruel og Piratforlaget. Forlaget har utgitt håndbøker og vitsesamlinger.

## Eksterne lenker
* asbjornsenforlag.no
Afrika er ikke for alle

***Afrika er ikke for alle*** er en roman skrevet av Tania Michelet, utgitt i 2008 på Kolon forlag.

Boken handler om en ung europeisk kvinne som møter Afrika, et Afrika som er veldig forskjellig fra det Afrika som vi får presentert i media. I dette Afrika, lever mennesker side om side, på godt og ondt.

Britiske Anna bor på en afrikansk farm en mil utenfor Lusaka. Der er hun gjest hos den aldrende britiske overklassekvinnen Deirdre. Hun er gift med Llewellyn, gruvearbeidersønn fra Wales. Han driver en snuskete bar, bor sammen med sin langt yngre innfødte kjæreste, og går konstant på Viagra.

## Eksterne lenker
* Afrika er ikke for alle – Kolon forlag
Lehman Brothers

**Lehman Brothers Holdings Inc.** var en ledende amerikansk investeringsbank med hovedkontor i New York. Selskapet hadde før 15. september 2008 26&nbsp;200 ansatte og samlede aktiva på over 691 milliarder dollar. Konsernet ble grunnlagt i Alabama i 1850 av brødrene Henry, Emanuel og Mayer Lehman, som var immigranter fra Tyskland. 

Som en følge av subprime-krisen fikk konsernet alvorlige økonomiske problemer og den 10. september 2008 rapporterte banken et tap på 3,9 milliarder dollar (22 milliarder norske kroner). 11. september 2008 falt aksjeverdien med 40 prosent. Per 15. september 2008 er bankens verdi sunket med 73 prosent.

## Lehman-konkursen
15. september 2008 meddelte konsernet at det vil begjære oppbud i henhold til kapittel 11 i USAs konkurslov for å omstrukturere selskapet. Holdingselskapet forsøker å få solgt noen av sine underselskaper. Banken har søkt om å få utbetalt lønninger til selskapets ansatte gjennom amerikanske konkursregler, det såkalte Chapter 11.

Ifølge konkursbegjæringen har banken en samlet gjeld på 613 milliarder dollar fordelt på mer enn 100.000 kreditorer. Eiendelene har en bokført verdi på 639 milliarder dollar.

Verdien av selskapets aksjer falt 93 prosent da New York-børsen åpnet 15. september 2008. Etter konkursbegjæringen er derfor aksjer i Lehman Brothers bortimot verdiløse.  

Utbetalingen til kreditorene vil avhenge av hvor mye Lehman Brothers' eiendeler virkelig er verdt.

Toppsjefen i Lehman Brothers fikk i 2007 en bonus tilsvarende  126,5 millioner kroner.

Konkursen skyldes at banken ikke klarte å skaffe seg nye lån, fordi markedet mistet tilliten til den.

## Norske tap
Her er det staten som risikerer størst tap, gjennom oljefondet og Norges Banks valutareserver.

Statens pensjonsfond hadde ved årsskiftet 2007/2008 investert i aksjer i Lehman Brothers for 515 millioner kroner.

Oljefondet og statens valutareserver eide ved årsskiftet 2007/2008 obligasjoner i Lehman Brothers for 4,7 milliarder kroner.

I tillegg hadde oljefondet 270 millioner i valuta plassert hos Lehman.

Oljefondet og valutareservene eide andre Lehman-obligasjoner for nesten 1,8 milliarder kroner. Det er uklart om disse vil bli rammet av konkursen.

Informasjonsdirektør Siv Meisingset i Norges Bank kan ikke si om obligasjonene er 100 prosent sikret.

DnB NOR har lånt ut 145 millioner kroner til Lehman Brothers.

Storebrand Livsforsikring bokførte et tap 15. september 2008 på 72 millioner kroner som følge av konkursen.

## Referanser


## Eksterne lenker
*
Cyril Houplain

**Cyril Houplain** er en grafisk illustratør fra Frankrike, og har blant annet vært med å lage det visuelle universet  av sangeren -M-, og den komediske musikalen Le Soldat rose.

## Eksterne lenker

* Portfolio (.pdf)
* Offisiell Myspace
Gustav Henriksen

**Gustav Severin Henriksen** (født 25. oktober 1872 i Tune, død 8. oktober 1939) var en norsk skipsreder som ledet Den norske Amerikalinje (NAL) fra den ble grunnlagt i 1910 til han døde i 1939.

## Biografi
Gustav Henriksen var sønn av skipskaptein Christian Henriksen og kona Marthe. Han gikk ut av Oslo Handelsgymnas i 1889. Han var kontorsjef i Otto Thoresens Linje til 1911, da han begynte i NAL. Han ble 6. juni 1908 gift med Lisken Dall, født 11. juni 1882, datter av dampskipsekspeditør Hans Chr. Dall og kona Elise i Kristiansund. Gustav Henriksen var far til Rein Henriksen og Hans Christian Henriksen og svigerfar til Tor Skjønsberg.

Ifølge «Den norske Amerikalinje 1910-1960» var det Henriksens store fortjeneste at han klarte å forene foretakets nasjonale karakter med et nøkternt forretningsmessig grunnlag. I årene 1911 og 1912 kjempet Henriksen mot en mur av passiv motstand og mistro, men i kraft av sin personlige anseelse og ved stor innsats klarte han å skaffe til veie den nødvendige kapitalen slik at man kunne gå til kontrahering.  Da linjen først var kommet i gang, viste han snart at den hadde sin eksistensberettigelse.

Under Henriksens ledelse ble virksomhetsområdet for Den norske Amerikalinje etter hvert utvidet, slik at i 1939 seilte Linjens skip ikke bare mellom Norge og USA, de anløp også de øvrige skandinaviske land og Canada, det europeiske kontinent og Afrika. Passasjerfarten utviklet seg fra en opprinnelig enveis emigrantfart til en ny reisetrafikk der strømmen av reisende var jevnt fordelt på begge veier. Endelig ble begynnelsen gjort til Amerikalinjens deltagelse på det internasjonale cruisemarked.

## Verv
Gustav Henriksen var blant annet også president i Norges Rederforbund fra 1921 til 1924. Han var formann i direksjonen for Bennets Reisebureau fra 1925, formann i D/S-ekspeditørenes Arbeidsgiverforening 1927 og i Landslaget for Reiselivet i Norge 1929. Han var representantskapets ordfører i Den norske Creditbank fra 1928.

## Heder
Gustav Henriksen ble utnevnt til Ridder av 1. klasse av St. Olavs Orden 29. september 1920 og Kommandør av St. Olavs Orden 20. mai 1938 for «fortjeneste for norsk skipsfart». Han var også ridder av 1. klasse av den svenske Vasaordenen og kommandør av den danske Dannebrogordenen

Redningsskøyten RS 87 «Gustav Henriksen» var oppkalt etter ham.

## Referanser


## Kilder
* Erik Vea, Johan Schreiner, og Johan Seland (1960) «Den norske Amerikalinje 1910-1960», *[[Grøndahl & Søn Forlag]]* Oslo.
* «Den Kongelige norske Sankt Olavs orden 1847-1947»,  utgitt av ordenskanselliet ved O. Delphin Amundsen (1947), *[[Grøndahl & Søn Forlag]]* Oslo.
* Hvem er Hvem 1938 side 220
Lina

**Lina** (arabisk: لينا, japansk: リナ, sanskrit: लीना) er et kvinnenavn med flere opprinnelser og betydninger. Navnet er vanlig i mange land over hele verden. En navnebærer er den italienske filmregissøren Lina Wertmüller, som i 1977 ble den første kvinnen nominert til Oscar for beste regi.

## Etymologi
*Lina* har flere opprinnelser. I europeiske språk er *Lina* ofte en kortform av navn som ender på -lina, som *[[Carolina (navn)|Carolina]]* og *[[Angelina]]*. På arabisk betyr *Lina* (arabisk: لينا) «palme», og i overført betydning «myk». *Lina* (लीना) er også et indisk navn som betyr «forent» på sanskrit. I nordiske språk kan *Lina* også være en feminin form av *Linus*.

## Utbredelse
*Lina* var et vanlig navn i England på 1200-tallet.

I Norden har navnet dokumentert bruk i Sverige fra 1802 og i Norge fra siste halvdel av 1800-tallet. Navnet *Lina* var vanlig i Norge på slutten av 1800-tallet og hadde en popularitetstopp med 0,5 % i 1881. Navnet er dermed vanlig blant den tapte generasjon i Norge.  Navnet ble igjen populært fra 1980- til 2010-årene.

*Lina* er i dag et vanlig navn i mange land over hele verden, blant annet i Colombia, Litauen, DR Kongo, Jemen, Japan og Papua Ny-Guinea.

|}

*Lina* er også brukt som mannsnavn, men svært sjeldent.

|}

## Kjente personer med navnet
Personene i listen er ordnet kronologisk etter fødselsår.
* Lina Sandell-Berg (1832–1903), svensk salmedikter og teolog
* Lina Cavalieri (1874–1944), italiensk operasanger
* Lina Radke (1903–1983), tysk friidrettsutøver
* Lina Basquette (1907–1994), amerikansk skuespiller
* Lina Wertmüller (1928–2021), italiensk filmregissør og manusforfatter, første kvinne nominert til Oscar for beste regi
* Lina Kostenko (født 1930), ukrainsk poet
* Lina Medina (født 1933), peruansk jente kjent for å være den yngste mor i medisinsk historie
* Lina Nyberg (født 1970), svensk jazzvokalist
* Lina Saneh (født 1970), libanesisk dramatiker
* Lina Rafn (født 1976), dansk popsanger
* Lina Hedlund (født 1978), svensk popsanger og medlem av gruppen Alcazar
* Lina Marulanda (1980–2010), colombiansk modell
* Lina Ben Mhenni (1983–2020), tunisisk aktivist
* Lina Esco (født 1985), amerikansk skuespiller og aktivist
* Lina Makhoul (født 1991), israelsk-palestinsk sanger
* Lina Tejeiro (født 1991), colombiansk TV-skuespiller
* Lina Magull (født 1994), tysk fotballspiller
* Lina Leandersson (født 1995), svensk skuespiller
* Lina Hurtig (født 1995), svensk fotballspiller
* Lina Larissa Strahl (født 1997), tysk skuespiller
* Lina Kuduzović (født 2002), slovensk popartist

## Referanser


## Eksterne lenker
*
Frank Nordli

**Frank Edgar Nordli** (1937–1998) var en norsk journalist, musiker og programleder som var ansatt i NRK i nærmere 40 år. Han huskes spesielt som programleder i *[[Lørdagsbarnetimen]]*. 

Nordli ble ansatt i NRKs utenlandsending i 1959. Tre år senere gikk han over til fjernsynets nyhetstjeneste (*[[Dagsrevyen]]*) før han startet i radioens barne- og ungdomsavdeling i 1964. Han huskes særlig som programleder i *[[Lørdagsbarnetimen]]* som han ledet i 20 år. Han jobbet også med ''Ungdommens radioavis'', *Hei*, *Bestefarstua* og *God natt for de små*. I 1990-årene jobbet han i radioprogrammene *[[Familietimen]]* og *[[Språkteigen]]*. 

Nordli spilte inn flere plater med kristne sanger for barn. I 2009 var hans datter initiativtager til å få utgitt en CD med flere av hans sanger sunget av nye artister. Disse ble fremført av Johannes Joner og Heidi Ruud Ellingsen, mens profilerte musikere som Frøydis Grorud og Sigmund Groven medvirket. 

## Referanser


## Litteratur
*
Berøringsspenning

**Berøringsspenning** er den elektriske spenning en person kan bli utsatt for ved samtidig berøring med jord eller jordforbundet gjenstand og en anleggsdel som på grunn av feil ved det elektriske anlegg har fått forbindelse med spenningsførende deler.

Ved elektriske installasjoner kreves at berøringsspenningen under alminnelige forhold ikke overstiger 50 volt vekselspenning effektivverdi, respektive 120 volt rippelfri likespenning. Dette er spenninger som anses for ufarlige.

Man kan beregne berøringsspenningen ved bruk av formel {U_b}={R_a}\cdot{I_j}

## Forventet berøringsspenning
Forventet berøringsspenning er høyeste berøringsspenningen som antas å kunne opptre ved jordfeil i kretsen. Ved beregning av størrelsen på berøringsspenningen, legges det til grunn at jordfeilen opptrer uten overgangsresistans.

## Referanser
Under samme tak

***Under samme tak*** (orig. *Full House*) er en amerikansk familierelatert komiserie som gikk på ABC fra 1987 til 1995. Serien omhandlet alenefaren Danny Tanner og hans tre døtre DJ, Stephanie og Michelle, samt svogeren Jesse, og bestevennen Joey. De bodde alle sammen i Danny hus, i San Francisco. Danny ble enkemann og alenefar etter at kona Pamela omkom i en bilulykke. Siden han var mye opptatt med jobben som sportsanker i en tv-kanal, trengte han noen til å passe på barna. Han fikk derfor hjelp av Jesse (broren til Pamela), og Joey, som var hans beste venn. Både Jesse og Joey flyttet derfor inn i huset.

Serien ble sendt på TVNorge fra 1992 til 2011, og på TV 2 Humor fra 2016.

## Rolleliste
* Bob Saget som Danny Tanner, enkemann og far til DJ, Stephanie og Michelle
*  Candace Cameron som D.J. Tanner
*  Jodie Sweetin som Stephanie Tanner
*  Mary-Kate og Ashley Olsen som Michelle Tanner
* John Stamos som Jesse Katsopolis, musiker og Dannys svoger
*  Dave Coulier som Joey Gladstone, komiker og Dannys venn
*  Lori Loughlin som Rebecca Donaldson, kjæresten og etter hvert kona til Jesse
*  Andrea Barber som Kimmy Gibbler, nabojenta som ofte er på besøk
* Scott Weinger som Steve Hale, DJs kjæreste

## Referanser


## Eksterne lenker
*
Stavanger Preserving

**Stavanger Preserving** var den første hermetikkfabrikken i Stavanger, etablert i 1873.

Grunnleggerne av Stavanger Preserving Co. var fire av byens kjente menn, skipsreder Knud Knudsen, byfogd Henrik Finne, konsul Lars Berentsen og grosserer George W. Groom. Den første fabrikken ble bygget i 1873 på den nyinnkjøpte tomten i Øvre Strandgate nummer 38 i Gamle Stavanger.

Selv om Stavanger Preserving var foregangsbedriften i Stavanger, var de i norsk sammenheng flere tiår etter andre byer. I Drammen hadde Christian August Thorne startet hermetikkfabrikk allerede i 1841.

Stavanger hadde antakeligvis ikke blitt «hermetikkbyen» om ikke et nytt produkt var blitt introdusert, «de røgede norske sardiner». Dette skjedde i 1879 ved Stavanger Preservings fabrikk i Øvre Strandgate. Det var blitt eksperimentert med røkte sardiner før, men Stavanger Preserving fortjener æren for å ha startet med den systematiske produksjon og omsetning av dette produktet, som kom til å spre Stavanger-navnet på milliarder av bokser til alle verdenshjørner.

I 1981, etter lengre tids nedgang for hermetikkindustrien, ble de gjenværende norske produsentene av hermetisk brisling slått sammen til ett konsern, Norway Foods Ltd., med hovedkontor i Stavanger.

## Referanser
Pølsemaker, pølsemaker

**«Pølsemaker, pølsemaker»** er en norsk slager skrevet av Kristian Hauger til filmen Den forsvundne pølsemaker og fremført av Leif Juster. Han ble akkompagnert av Kristian Haugers Danseorkester på plate.
Teksten er forfattet av Vidar Wexelsen alias Per Kvist.
I 1991 fremførte sangeren Kari Svendsen *Pølsemaker, pølsemaker* på albumet *Kari går til filmen* (Grappa). Hun ble ledsaget av et orkester under ledelse av Per Husby.

## Referanser
Thomas Moldestad

**Thomas Moldestad** (født 1976) er en norsk dramatiker. Han har utdannelse fra Den norske filmskolen på Lillehammer i 2002.

Han fikk sammen med Siv Rajendram Amandaprisen 2008 for beste filmmanus for *[[Varg Veum – Bitre blomster]]*.

## Arbeider
* *Lucifer Limbo* (kortfilm) 2001
* *Cirkus* (kortfilm) 2003
* *Loop* (dokumentar om Arne Næss) 2005
* *Ønskebrønnen* 2005
* *[[Fritt vilt]]* 2006
* *[[Kalde Føtter]]* 2006
* *[[Bitre blomster (film)|Varg Veum – Bitre blomster]]* 2008
* *[[Fritt vilt II]]* 2008
* *[[Varg Veum − Falne engler]]*, 2008
* *[[Julenatt i Blåfjell]]* 2009
* *[[Varg Veum – Skriften på veggen]]* 2010
* *[[Blåfjell 2: Jakten på det magiske horn]]* 2011
* *[[Flukt]]* 2012

## Eksterne lenker
* Thomas Moldestad  hos Norske Dramatikeres Forbund
*
ZINASU

**ZINASU** (forkortelse for *Zimbabwe National Students Union*) er en studentorganisasjon i Zimbabwe. Den regnes som en del av opposisjonen mot Robert Mugabes og ZANU-PFs styre.

I 2003 mottok ZINASU den norske prisen Studentenes fredspris, for sin kamp for demokrati, menneskerettigheter og studentrettigheter i Zimbabwe. 

## Eksterne lenker
* https://web.archive.org/web/20080516195155/http://www.zinasu.org/
Hallvard Holmen

**Hallvard Holmen** (født 1966 i Mosjøen) er en norsk skuespiller.

Holmen er utdannet ved Kunsthøyskolen i Oslo (KIO). Etter endt utdannelse i 1991 har han vært ansatt ved Rogaland Teater, Nationaltheatret og Det Norske Teatret. Han har også arbeidet i det frie kunst feltet og da spesielt med Jo Strømgren kompani.

Holmen har spilt i en rekke filmer og TV-serier. Han er mest kjent for sine roller i NRK-seriene *[[Himmelblå]]* (2008-2010) hvor han spilte Roy og *[[Side om side]]* (2015-2021) hvor han spilte Remi Ingstad. For rollen i *Himmelblå* ble han nominert til Gullruten 2010 i klassen beste mannlige skuespiller. Han har spilt rollene som Rolf Inherad i TV-serien *[[Nobel – fred for enhver pris]]* med Per Olav Sørensen,  Fridtjof Nansen i TV-serien *[[Harry & Charles]]* mot blant andre Maria Bonnevie, Tommie i den svenske sci-fi-kult serien *De Drabbade* med Måns Mårlind og Bjørn Stein. Han har spilt i *[[Død Snø 2]]*-filmen regissert av Tommy Wirkola, har medvirket i *[[Fritt Vilt]]*-filmene og spilte Kåre Tryvle i filmen *[[Kvinner i for store herreskjorter]]* regissert av Yngvild Sve Flikke. For *[[Kvinner i for store herreskjorter]]* ble han nominert til  som ble nominert til beste nordiske film i 2015. Han ble nominert til Amandaprisen 2015 i klassen beste mannlige birolle. I 2020 spilte han i rollen som Michael i TV-serien *[[Livstid (TV-serie)|Livstid]]* og Ingar i spillefilmen *[[Oslo – København]]*.

Han er gift med Iren Reppen.

## Filmografi

### Filmer

### TV-serier

## Teater

### Spel
* 2017 &ndash; * [[Klemetspelet]] *, Stor-Nila
* 2014 &ndash; *Trua og saltet*,  Hans Nielsen Hauge
* 2005 og 2006  &ndash; *[[Stiklestadspelet]]*,  kongen

### Regi
Siden 1998 har Hallvard Holmen hatt regi på Velfjordrevyen sammen med Iren Reppen.

## Referanser


## Eksterne lenker
*  
*  Hallvard Holmen hos Filmweb
*  Hallvard Holmen Kaptein Sabeltann Wikia
Ioannis Khrysafis

**Ioannis Khrysafis** (gresk: Ιωάννης Χρυσάφης, født 1873, død 12. oktober 1932) var en gresk turner.

Han deltok i sommer-OL 1896 i Athen, der han ledet laget Ethnikos Gymnastikos Syllogos som kom på 3.-plass i lagkonkurransen i skranke.

## Eksterne lenker
* 
*  Ιωάννης Χρυσάφης – biografi
Siv Rajendram

**Siv Rajendram Eliassen** (født 1967) er en norsk dramatiker som har skrevet både TV-serier og spillefilmmanus. Hun fikk sammen med Thomas Moldestad Amandaprisen 2008 for beste filmmanus for *[[Varg Veum – Falne engler]]*. Siv Rajendram har tidligere også vært programannonsør i TV 2.

## Filmografi
### Manusforfatter (utdrag)
* 2020: *[[Heksejakt (TV-serie)]]* 
* 2018: *[[Lykkeland (2018)]]* 
* 2018: *[[Utøya 22. juli]]* 
* 2015: *[[Frikjent]]* 
* 2011: *[[Den som dræber]]* 
* 2008: *[[Kodenavn Hunter|Kodenavn Hunter 2]]* 
* 2008: *[[Varg Veum – Begravde hunder]]*
* 2008: *[[Varg Veum – Falne engler]]*
* 2007: *[[Størst av alt]]*
* 2006: *[[Svein og rotta]]*
* 2005: *[[Ran (TV-serie)|Ran]]*

## Referanser


## Eksterne lenker
* 
* Siv Rajendram hos Norske Dramatikeres Forbund
* Intervju (PDF)
Flekkskogmåler

**Flekkskogmåler** (*Dysstroma latefasciata*) er en sommerfugl i gruppen av de egentlige målere  (Geometridae). Denne nordlige arten kan kjennes på at den har en liten, hvit flekk ved forvingens bakkant like innenfor det brede tverrbåndet. Den finnes i Sør-Norge.

## Utseende
En middelsstor (vingespenn 26 – 35&nbsp;mm), slank, brokete farget måler. Den kan kjennes fra lignende arter på den hvite flekken ved forvingens bakkant. **Forvingen** er gråbrun ved roten. Ytterst i det gråbrune feltet, ved bakkanten, er det en rund, hvit flekk. I midten av vingen er det et bredt tverrbånd som ikke er tydelig avgrenset ved innerkanten, ytterkanten er avrundet, dobbelt utbuktet. Tverrbåndet er skittenhvitt bortsett fra det ytre fremre hjørnet, som er gråbrunt. Utenfor det brede tverrbåndet er det et olivengult og et smalt, hvitt tverrbånd, ytterkanten er mørk. **Bakvingen** er silkeaktig lysgrå. Larven er naken, lang og tynn, ensfarget grønn.

## Levevis
Arten lever i barskog og på heier. Larvene kan finnes på blåbær, blokkebær, finnmarkspors, markjordbær og molte. De voksne målerne flyr i juni – juli.

## Utbredelse
Arten er nordlig og er kjent fra Skandinavia, Finland, Baltikum, Nord-Russland og det nordligste Asia. I Norge er den funnet nord til Sør-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Sami Mohy El Din Muhammed Al Hajj

**Sami Mohy El Din Muhammed Al Hajj** (født 15. februar 1969 i Khartoum), også kjent som **Sami al-Haj**, er en sudanesisk journalist som arbeider for Al Jazeera. Desember 2001–mai 2008 satt han fengslet i Guantanamobukten fangeleir.

Han ble satt fri 1. mai 2008, fløyet til Khartoum sammen med to andre sudanesiske fanger og overlatt til de sudanesiske myndighetene. Fordøyelsen hans har blitt ødelagt etter den lange sultestreiken og han anvender krykke, ettersom et ben ble ødelagt under fangetransport.

## Bakgrunn
Al Hajj er den eneste journalisten som ble fengslet uten lov og dom og som ble sendt til Guantanamobukten fangeleir.

Han arbeidet som assisterende kameramann for Al Jazeera. Al Hajj ble 15. desember 2001 anholdt av pakistansk politi i nærheten av grensen til Afghanistan. Han var på vei til Kandahar for å dekke den amerikanske krigen mot Taliban i Afghanistan og hadde arbeidstillatelse med seg.

Al Hajj var den eneste personen i Tv-teamet som ble anholdt, ettersom pakistansk politi fant hans navn på en etterretningsliste. Tre uker senere ble han overført til amerikanerne og tatt med til flybasen Bagram med et like beryktet fengsel som Guantanamobukten fangeleir. Der var han de verste seksten dagene i sitt liv. En anvendte hunder mot ham. Han ble innestengt i et bur og fikk svært lite og frossen mat. Juni 2002 ble han overført til Guantanamobukten fangeleir.

Al Jazeera svarte at Al Hajj hadde rapportert at hans pass ble stjålet i Sudan i 1999 og at alt som ble gjort med passet etter tid sannsynligvis ble gjort av identitetstyver. Det stjålne passet samt reisevirksomheten til Al Hajj var blant indisiene mot ham.

## Anklagene
Anklagene mot ham gikk ut på at han skulle ha støttet muslimske krigere i Bosnia-Hercegovina samt Tsjetsjenia i 1990-årene. Han ble i tillegg anklaget for å ha gitt penger til terrorister i Aserbajdsjan. Vaktene slo ham, nektet ham søvn og ydmyket ham på et rasistisk vis, hevdet Al Hajj.

## Sultestreik
Al Hajj begynte å sultestreike 7. januar2007. Sultestreiken varte i mer enn 438 dager og var en protest mot dårlige fengselsforhold og for å ha sittet i fengsel uten rettssak. Da sultestreiken var over, ble han (fange nummer 345) fraktet direkte til sykehus og var blitt tyve kilo tynnere enn da han ble anholdt.

## I dag
Han jobber for Al Jazeera igjen. Han skal være leder for en ny menneskerettighetsavdeling i Tv-selskapet. I tillegg skal han skrive bok om sine og sine medfangers fengselsopphold.
## Avisartikler
* *USA krevde reiseforbud for løslatt kameramann* (Aftenposten, 24.02.2011)
## Eksterne lenker
* 
*  Robert Fisk: Six years in Guantanamo
*  Sami al-Haj: the banned torture pictures of a journalist in Guantánamo
Øyvind Grøn

**Øyvind Geelmuyden Grøn** (født 1944) er en norsk fysiker. Han er professor ved Oslomet – storbyuniversitetet og professor II ved Universitetet i Oslo.

Han studerte realfag ved Universitetet i Oslo, ble meteorolog og lektor i 1973. Han forsvarte doktorgraden i fysikk ved universitetet i Oslo 1990 på en avhandling om frastøtende gravitasjon. Han mottok Høgskolen i Oslos pris for forskning og utvikling, FoU- prisen, i 2004 og Høgskolen i Oslos formidlingspris i 2010.

## Faglig profil
Grøn har forsket innenfor områdene generell relativitetsteori, kosmologi og klassisk elektromagnetisme. Han har kastet nytt lys over temaer som tvillingparadokset, fysikken i roterende referansesystemer.  og frastøtende gravitasjon knyttet til vakuumenergi. Sammen med professor Erik Eriksen ved Universitetet i Oslo har han også utforsket egenskapene til  elektromagnetiske felter produsert av akselererte ladninger. De har særlig vist hvordan tyngden påvirker slike felter. Grøn har også funnet nye løsninger av likningene i Einsteins relativitetsteori som beskriver tidrom der det er mulig å reise bakover i tid.  I mange arbeider har Grøn hatt fokus på relativistiske universmodeller. Han har blant annet vist at det er mulig å tolke de kosmiske observasjonsdataene slik at man ikke behøver å innføre mørk energi for å forklare dem. 

Sammenhengen mellom gravitasjon og tid og mellom gravitasjon og entropi er også et av de områdene Grøn interesserer seg for, noe som har resultert i flere artikler om dette temaet. Han har også studert Kaluza-Klein teori som representerer en geometrisk forening av elektromagnetisme og gravitasjon. Ifølge denne teorien er verden femdimensjonal med en kompakt romlig dimensjon som har så liten utstrekning at vi ikke greier å observere den direkte. Elektrisk ladning skyldes bevegelse rundt den kompakte femte dimensjonen. Grøn har vist at det elektriske feltet rundt en ladning er projeksjonen av det relativistiske draggingfeltet på grunn av en partikkels bevegelse rundt den femte dimensjonen inn i vårt  firedimensjonale  tidrom
Grøn har skrevet tre bøker om relativitetsteorien.

## Bibliografi

* Grøn, Ø (med Eriksen, E.) On the energy and momentum of an accelerated charged particle and the sources of radiation. European J. Physics, 28, 401-407 (2007)

## Referanser
Skogmålere

* vinkelskogmåler
* flekkskogmåler
* bueskogmåler
* *[[Dysstroma infuscata]]*

**Skogmålere** (*Dysstroma* spp.) er en slekt av sommerfugler som tilhører familien egentlige målere (Geometridae). De er middelsstore, slanke, brokete fargete målere, fargen varierer ofte mye innenfor hver enkelt art. Larvene er nakne og grønne, og lever mest på busker og løvtrær. Fire arter forekommer i Norge, vinkelskogmåler, bueskogmåler, flekkskogmåler og *[[Dysstroma infuscata]].*

## Systematisk inndeling / europeiske arter

* sommerfugler (Lepidoptera)
** gruppe **[[Heteroneura]]** 
*** gruppe **[[storsommerfugler]]**
**** gruppe / overfamilie **[[målere]]**  (Geometroidea) 
***** familie **[[egentlige målere]]**  (Geometridae) 
****** delgruppe Larentiinae (eller Hydriomeninae), – 685 europeiske arter, inklusiv underarter (varianter).
******* Slekten skogmålere, *[[Dysstroma]]* Hübner, 1825 – fire arter i Norge.
******** vinkelskogmåler, *[[Dysstroma citrata]]* (Linnaeus, 1761)
******** *[[Dysstroma infuscata]]* (Tengström, 1869)
******** flekkskogmåler, *[[Dysstroma latefasciata]]* (Prout, 1914)
******** *[[Dysstroma pseudimmanata]]* Heydemann, 1929 – ikke i Norge
******** bueskogmåler, *[[Dysstroma truncata]]* (Hufnagel, 1767)

## Litteratur
* Scoble. M.J. og Hausmann, A. (oppdatert 2007) Online list of valid and nomenclaturally available names of the Geometridae of the World (under prosjektet Barcode of Life) http://www.lepbarcoding.org/cl_geometridae.php
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Fauna Europaea, utbredelsesdatabase over europeiske dyr.
Bokstavelig talt

***Bokstavelig talt*** er et norsk TV-program om litteratur, ledet av Brikt Jensen, som gikk på NRK fra 1984 til 1990. Programmet bestod av samtaler om litteratur der ulike norske kjendiser var gjester i Jensens studio. Mange av gjestene var selv forfattere. Programmet gikk på fredagskvelder.

Komikertrioen KLM laget en sketsj om programmet kalt «Boktavelig stalt», som var et innslag i serien *[[SKAI-TV]]*.

## Eksterne lenker
* 
* Parodien «Boktavelig stalt»
Lehmkuhlboden

**Lehmkuhlboden** var en sjøbod som lå ved Måseskjæret i Sandviken i Bergen. Den inngikk i kulturminnemiljøet som kalles for Sandviksboder. Boden var oppført i laftet tømmer rundt 1790. Sjøboden var en av de største som ble bygget i Sandvikens historiske periode som stapelhavn knyttet til Bergen som handels- og havneby.

## Salg og fredning
I 1936 ble boden solgt til Joh. C. Martens og brukt som lager for tran og fettproduksjon. Lehmkuhlboden ble i 2005 solgt av Skanska for 3,25 millioner kroner til Sjøbodutvikling AS. Som en av de ytterst få gjenværende autentiske sjøboden, ble Lehmkuhlboden midlertidig fredet i 2006.

Den 12. september 2008 ble boden rammet av brann og totalskadet. Tomten ble av daværende eier regulert til et moderne kontorbygg. Tomten og planen ble kjøpt av dagens eiere, Rolf Olsen Eiendomsselskap AS, i 2013. Bedriften ønsker å omregulere tomten fra det moderne kontorbygg til en gjenoppbygget eksteriørmessig kopi av den nedbrente Lehmkuhlboden.

Den gjenoppbyggete Lehmkuhlboden vil ha formål næring/kontor og man ønsker få inn leietakere som tilfører nærområdet og bydelen viktige funksjoner. Samtidig vil man ved gjenoppbygging av den gamle boden reetablere et element fra sjøbodrekken som utgjorde hele Sandvikens sjøfront i gamle dager.

## Eksterne lenker
* BA om brannen
* Video Bergens Tidende
* Dagbladet om brannen
* 
* Om planene for gjenoppbygging av Lehmkuhlboden
The Cocka Hola Company. Skandinavisk misantropi

***The Cocka Hola Company. Skandinavisk misantropi*** er en bok skrevet av Matias Faldbakken under pseudonymet Abo Rasul. Boka ble utgitt i 2001 og var hans debutroman. Ifølge *Hamar Arbeiderblad* er *The Cocka Hola Company* en debutroman av det slaget det går tiår mellom hver gang en får oppleve maken til. *Dagbladet* ga også gode kritikker.

## Se også
**[[Macht und Rebel. Skandinavisk misantropi 2]]*

## Eksterne lenker

* Dagbladet – Gnistrende debut
Basel-konvensjonen

**Basel-konvensjonen om grensekryssende bevegelser av farlig avfall** er en internasjonal konvensjon. Den hører inn under FNs miljøorganisasjon UNEP.

Hensikten er å beskytte mennesker og miljø mot negative effekter fra generering, håndtering og deponering av farlig avfall, i tillegg til transport av farlig avfall over landegrensene. Avtalen ble til på slutten av åttitallet, da strengere miljøkrav førte til en økning i eksport av farlig avfall til fattigere land i og utenfor Europa. 

Konvensjonen forbyr eksport av farlig avfall fra OECD-land (såkalte «rike land») til ikke-OECD-land. Det er forskjellige syn på i hva slags grad skip blir omfattet av Basel-konvensjonen.

## Litteratur
* Einar Bratteng *Avfallsrett Håndtering og behandling av avfall* Universitetsforlaget 2020, ISBN 9788215034348

## Eksterne lenker
* Miljøstatus i Norge: Baselkonvensjonen
Teknokrati

**Teknokrati** (ekspertvelde) er en styreform som generelt betyr at eksperter fatter beslutninger eller har spesielt stor innflytelse. I sin mest rene form kan dette innebære et samfunn der yrkespolitikere ikke spiller en sentral rolle.

Regjeringssjefer som utpekes i stedet for å velges kalles ofte teknokrater, f.eks. når en leder trekker seg eller en stat mangler et styringsdyktig flertall etter et valg. 

Ekspertene kan f.eks. være jurister eller samfunnsøkonomer, og innen bestemte samfunnssektorer f.eks. leger eller offiserer, men også ha andre fagbakgrunner. De fleste styreformer har innslag av teknokrati. Teknokrati ble lansert som en ideologi av Howard Scott etter første verdenskrig, idet han mente den sosiale utviklingen av samfunnet ikke holdt tritt med den teknologiske utviklingen, og at et ekspertstyre ville sikre den mest kompetente samfunsstyringen.

Begrepet brukes også løsere om styreformer der eksperter får ha stor innflytelse på beslutninger, både i land, organisasjoner og lignende.

Ordet teknokrati stammer fra gresk, hvor ordet *tekhne* betyr «ferdighet» og ordet *kratos* betyr «makt» (gjennom ferdighet).

## Historie
Henri de Saint-Simon (1760-1825) var en tidlig tilhenger av internasjonalt teknokrati basert på kapitalisme og teknisk kompetanse.  For Saint-Simon var målet å frigjøre det internasjonale samfunnet fra politikk og å lage en verdensorden styrt av regler og ledere med teknisk og vitenskapelig kompetanse. 

Begrepet teknokrati kom i 1919 i artikkelen "*Technocracy – Ways and Means to Gain Industrial Democracy"* av ingeniøren William Henry Smyth.  Sosiologen Thorstein Veblen foreslo i 1921 et "sovjet av teknikere", og at ingeniører og ikke arbeiderne burde overta makten fra kapitaleierne i USA.

Etter Den store depresjonen ble tekonokrati popularisert i USA, men populariteten falt igjen etter at president Franklin D. Roosevelt lanserte New Deal for å få økonomien i gang. Howard Scott og Marion King Hubbert startet i 1932 en teknokratisk bevegelse som ønsket å avskaffe det representative demokratiet og innføre teknokrati.

## Eksempler på teknokratier
I Sovjetunionen hadde mange maktpersoner teknisk bakgrunn. I 1986 var 89% av Politbyrået ingeniører. 

Kinas kommunistparti har hatt en stor andel ledere med teknisk bakgrunn. 

I Italia i 2011 gikk Silvio Berlusconi av som statsminister etter å ha mistet flertallet, og presidenten utnevnte den partiuavhengige økonomen Mario Monti som ny statsminister. Mario Montis regjering bestod utelukkende av partiuavhengige ministre med faglig kompetanse innen sitt felt. Regjeringen ble sittende frem til valget i 2013. 

Hellas laget i 2011, i kjølvannet av finanskrisen i 2008 en koalisjonsregjering av tidligere erkerivaler. Denne ble ledet av en tidligere sentralbanksjef og fag-økonom, Loukas Papadimos.. 

## Referanser


## Se også
* Meritokrati
Vera Micaelsen

**Vera Micaelsen** (1974–2018) var en norsk programleder, forfatter og filmmedarbeider. Hun arbeidet primært med tv-produksjoner for barn.

## Karriere
Micaelsen arbeidet tolv år i NRK. Der var hun programleder for blant annet *[[Jubalong]]*, *[[VeraVera]]*, *[[Rugekassa]]*, *[[Reiseradioen]]* og *[[Go’ elg]]*. Hun arbeidet ellers med fredags- og lørdagsunderholdning, dokumentarer og andre barne- og ungdomsprogram i radio og fjernsyn. Hun var også fast spaltist i *[[Aftenposten Junior]]*.

Micaelsen skrev flere bøker for og om barn. Hun debuterte som ungdomsbokforfatter med boka *Hyperpubertet* på Aschehoug forlag i 2013. Hun var ansatt som langfilmkonsulent i Norsk filmfond. Hun var ansatt som seniorrådgiver i Den kulturelle skolesekken.

I februar 2014 fikk Micaelsen diagnosen livmorhalskreft med spredning. Hun fikk strålebehandling som tilsynelatende var vellykket, men kreften kom tilbake høsten 2017.

## Bokutgivelser
* 2003: *1000 ting å gjøre sammen med barna* (delvis illustrert av forfatteren selv)
* 2005: *På månen spiser de kameler - filosofi for barn*
* 2008: *Supermamma monstermamma - historier om familiekaos og småbarnsliv*
* 2009: *Kua som falt ned fra himmelen - forunderlige fortellinger fra virkeligheten*
* 2011: *Å klemme fingeren i døra - en bok om følelser* 
* 2013: *Hyperpubertet*
* 2014: *Discosatan*

## Referanser


## Kilder
* Presentasjon av Vera Micaelsen i Forfatterkatalogen på Forfattersentrums nettsider

## Eksterne lenker
* 
* Et tilbakeblikk på Vera Micaelsens TV-karriere hos NRK
*
Sri Lankas riksvåpen

**[[Sri Lanka]]s [[riksvåpen]]** er et sirkelrundt emblem som fikk sin nåværende form i 1972. Sentralmotivet er i rødt en stående gull løve med et hevet sverd i sin høyre labb. Omkring løven er det tre sirkler i blått-hvitt-blått. Disse er lagt midt på en gull lotusblomst med seksten kronblader (*Palapeti Vitaya*). Blomsten er igjen omgitt av en krans av gull risaks, plantet i en gull vase (en «rikdomsvase» *Punkalasa*). Nederst er plassert en måne og en sol på hver sin side av vasen. Øverst er det buddhistiske livshjulet (*dharmacakra*) i blått.

## Historisk utvikling

Fil:Coat of arms Ceylon dutch colony.jpg|Nederlandsk kolonivåpen 1702-1796
Fil:Coat of arms Ceylon british colony.jpg|Britisk kolonivåpen 1802-1948
Fil:Coat of arms of the Dominion of Ceylon.svg|Ceylons riksvåpen 1952-1972


Løven *sihalapia* er hentet fra kongedømmet Kandys merke 1581 – 1815.

Før uavhengigheten var Sri Lanka kjent som Ceylon og benyttet det britiske riksvåpenet som nasjonalt symbol. Da Sri Lanka ble uavhengig fra Storbritannia ble i 1952 et nasjonalt symbol tatt i bruk med den samme løven over et banner, med en krone på toppen som symboliserte at Sri Lanka var et samveldeland.

Da Sri Lanka ble republikk i 1972 ble kronen fjernet og dagens riksvåpen ble introdusert.
Fylkesvei 5894

**Fylkesveg 5894** går mellom Sjukehuskrysset i Volda og Brautaset i Ørsta.

Frem til 2019 hadde veien betegnelsen fylkesvei 45 (Møre og Romsdal).

## Kommuner og knutepunkter

## Referanser




## Eksterne lenker
* Kartverkets norgeskart
* Vegvesenets vegkart 
*
Gregory David Roberts

**Gregory David Roberts** (født juni 1952 i Melbourne) er en australsk forfatter.

## Bakgrunn
Han ble heroinavhengig i 1976 etter at han tapte foreldreretten over sin datter. Roberts ble dømt til 23 års fengsel for tyve ran i 1978. Han fikk tilnavnet *gentlemanbanditten* og ble plassert i høyriskikofengselet Pentridge Prison i Australia. Der sluttet han med heroin. Roberts rømte til New Zealand i 1980, ble én av Australias mest ettersøkte menn og ankom India to år etter.

Han hadde småroller i Bollywood-filmer og arbeidet som lege i slummen i Mumbai. Roberts satt fengslet i India i fire måneder, innen han ble løslatt og rekruttert av mafiaen som valutaveksler, gullsmugler og pass-forfalsker. Han smuglet våpen for mujahedin i Afghanistan under den sovjetiske okkupasjonen.

Roberts ble fengslet i Frankfurt am Main i 1990 og utlevert til Australia.  Han ble løslatt i 1997.

Han har et eget rom kalt Shantaram Suiten på luksushotellet Four Seasons i Mumbai.

Roberts er i dag bosatt i Genève, er gift og har en datter.

## Shantaram
I 2003 utgav Roberts boken Shantaram. Den ble oversatt til norsk i 2008. Han solgte filmrettighetene til Warner Brothers.  Oscar-vinneren Eric Roth skriver filmmanuset. Det er de tolv årene på flukt som utgjør utgangspunktet for boken. Etter å ha bodd i en indisk landsby i fem måneder, gav moren til hans beste venn Roberts navnet *Shantaram*.

## Referanser


## Eksterne lenker
* Offisiell hjemmeside (på engelsk)
Mette Borchgrevink (illustratør)

**Mette Margrethe Borchgrevink Furuseth**  (født 3. november 1922 i Slemmestad i Røyken, død 21. april 1971 i Oslo) var en norsk illustratør. 

Hun tegnet enkle strektegninger og håndskrev teksten til dikteren Andre Bjerkes populære samlinger med barnerim: *For moro skyld – barnerim* (1956, ny utgave 1973), *Mere moro – barnerim* (1957, ny utgave 1973) og *Fru Nitters datter – og andre barnerim* (1966, ny utgave 1975). 

## Referanser
Fylkesvei 43 (Møre og Romsdal)

**Fylkesvei 43 (Fv43) i Møre og Romsdal** gikk mellom Vatne i Ørsta og Hunneset i Volda. Veien var 10,5&nbsp;km lang.

Veien har blitt omklassifisert til kommunale veier.

## Kommuner og knutepunkter

* Åmdalen fra Vatne til  Ørsta, og mot  Sæbø–Lekneset–Trandal–Standal →  i Stranda
*Vatne

* Austefjordvegen fra Hunneset mot  Volda, og mot  Fyrdsberget

## Eksterne lenker
* Kartverkets norgeskart
* Vegvesenets vegkart